રાજકોટ જિલ્લાના વહીવટીતંત્રમાં હમણાં એક નવી જ ચર્ચા સાંભળવા મળી હતી અને આ ચર્ચાનું કારણ એવું હતું કે રાજકોટના જિલ્લા વિકાસ અધિકારી (ડીડીઓ ) મનોજ કોઠારી તા. ૮ મીથી ૧પ દિવસની રજા પર ઊતર્યા હતા. હવે સામાન્ય રીતે ડીડીઓ જ્યારે રજા પર જાય ત્યારે જિલ્લા ગ્રામ્ય વિકાસ એજન્સીના ( ડીઆરડીએ ) નિયામકને ચાર્જ સોંપાતો હોય છે પણ પહેલી વાર રાજકોટ જિલ્લામાં એવું બન્યું કે ડીડીઓ રજા પર જતાં તેમનો ચાર્જ સળંગ એક અધિકારીને બદલે વારાફરતી બે ઉચ્ચ અધિકારીઓને સોંપવામાં આવ્યો હતો. સામાન્ય રીતે આવા સંજોગોમાં એક જ અધિકારીને ચાર્જ સોંપાતો હોય છે.